ประกาศคณะกรรมการกํากับหลักทรัพย์และตลาดหลักทรัพย์ที่ กธ. 36/2563เรื่อง การจัดให้มีหน่วยงานกํากับดูแลการปฏิบัติงานของผู้ประกอบธุรกิจสินทรัพย์ดิจิทัล(ฉบับประมวล)\_\_\_\_\_\_\_\_\_\_\_\_\_\_\_\_\_\_\_อาศัยอํานาจตามความในมาตรา 10(1) และมาตรา 30 แห่งพระราชกําหนดการประกอบธุรกิจสินทรัพย์ดิจิทัล พ.ศ. 2561 คณะกรรมการ ก.ล.ต. ออกประกาศไว้ดังต่อไปนี้ข้อ ๑ ในประกาศนี้"กฎเกณฑ์" หมายความว่า กฎหมาย กฎเกณฑ์ ข้อบังคับ มาตรฐาน จรรยาบรรณ และแนวปฏิบัติหรือคู่มือการปฏิบัติงาน (compliance manual) ที่บังคับใช้กับธุรกรรมต่าง ๆ ที่เกี่ยวข้องกับการประกอบธุรกิจสินทรัพย์ดิจิทัล"คณะกรรมการที่ได้รับมอบหมาย" หมายความว่า คณะกรรมการที่ได้รับมอบหมายจากคณะกรรมการของผู้ประกอบธุรกิจสินทรัพย์ดิจิทัล ซึ่งมีความเป็นอิสระจากการบริหารจัดการของผู้ประกอบธุรกิจสินทรัพย์ดิจิทัล"ผู้บริหารระดับสูง" หมายความว่า บุคคลที่ได้รับมอบหมายจากคณะกรรมการของผู้ประกอบธุรกิจสินทรัพย์ดิจิทัลให้เป็นผู้ดูแลรับผิดชอบสูงสุดในการบริหารจัดการ ทั้งนี้ ไม่ว่าจะเรียกชื่อใดก็ตาม และให้หมายความรวมถึงบุคคลที่ผู้ดูแลรับผิดชอบสูงสุดมอบหมายด้วยข้อ ๒ ประกาศนี้ให้ใช้บังคับกับผู้ได้รับใบอนุญาตซึ่งเป็นผู้ประกอบธุรกิจสินทรัพย์ดิจิทัลดังต่อไปนี้(1) การเป็นศูนย์ซื้อขายคริปโทเคอร์เรนซี(2) การเป็นศูนย์ซื้อขายโทเคนดิจิทัล(3) การเป็นนายหน้าซื้อขายคริปโทเคอร์เรนซี(4) การเป็นนายหน้าซื้อขายโทเคนดิจิทัล(5) การเป็นผู้ค้าคริปโทเคอร์เรนซี(6) การเป็นผู้ค้าโทเคนดิจิทัล(7) การเป็นผู้จัดการเงินทุนคริปโทเคอร์เรนซี(8) การเป็นผู้จัดการเงินทุนโทเคนดิจิทัล(9) การเป็นผู้ให้บริการรับฝากสินทรัพย์ดิจิทัลข้อ ๓ สํานักงาน ก.ล.ต. อาจกําหนดแนวทาง (guideline) ในรายละเอียดเพื่อประโยชน์ในการปฏิบัติตามข้อกําหนดในประกาศนี้ได้ และเมื่อมีการปฏิบัติตามแนวทางดังกล่าวให้ถือว่าผู้ประกอบธุรกิจสินทรัพย์ดิจิทัลได้ปฏิบัติตามข้อกําหนดในประกาศนี้แล้วข้อ ๔ เพื่อประโยชน์ในการควบคุมดูแลการปฏิบัติงานของผู้ประกอบธุรกิจสินทรัพย์ดิจิทัลให้เป็นไปตามกฎเกณฑ์ด้วยความเรียบร้อย รวมทั้งเพื่อป้องกันการกระทําใด ๆ ของผู้ประกอบธุรกิจสินทรัพย์ดิจิทัลที่อาจเป็นการช่วยเหลือหรือสนับสนุนการไม่ปฏิบัติตามกฎเกณฑ์ ผู้ประกอบธุรกิจสินทรัพย์ดิจิทัลต้องจัดให้มีหน่วยงานที่ทําหน้าที่ในการกํากับดูแลการปฏิบัติตามกฎเกณฑ์ และต้องสนับสนุนให้หน่วยงานดังกล่าวสามารถปฏิบัติหน้าที่ได้อย่างมีประสิทธิภาพ โดยอย่างน้อยผู้ประกอบธุรกิจสินทรัพย์ดิจิทัลต้องดําเนินการดังต่อไปนี้(1) จัดให้มีโครงสร้างการบังคับบัญชาที่ทําให้หน่วยงานดังกล่าวสามารถทําหน้าที่ได้โดยอิสระจากการบริหารจัดการของผู้ประกอบธุรกิจสินทรัพย์ดิจิทัล(2) มีโครงสร้างการดําเนินงานที่ทําให้หน่วยงานดังกล่าวสามารถรายงานการปฏิบัติงานโดยตรงต่อคณะกรรมการของผู้ประกอบธุรกิจสินทรัพย์ดิจิทัลหรือคณะกรรมการที่ได้รับมอบหมาย(3) มีการกําหนดหน้าที่และความรับผิดชอบของหน่วยงานดังกล่าวไว้อย่างชัดเจนเป็นลายลักษณ์อักษรซึ่งต้องผ่านการพิจารณาจากคณะกรรมการของผู้ประกอบธุรกิจสินทรัพย์ดิจิทัลหรือคณะกรรมการที่ได้รับมอบหมายแล้ว ทั้งนี้ ขอบเขตหน้าที่และความรับผิดชอบของหน่วยงานดังกล่าวต้องเป็นไปตามข้อ 6(4) จัดให้บุคลากรในหน่วยงานดังกล่าวมีความพร้อมในการปฏิบัติงานอย่างน้อยตามหลักเกณฑ์ดังนี้ (ก) มีบุคลากรที่มีความรู้ความสามารถในจํานวนที่เพียงพอกับลักษณะของธุรกิจ (business model) และขอบเขตหน้าที่ความรับผิดชอบ และไม่เป็นบุคลากรที่ปฏิบัติงานในตําแหน่งอื่นที่อาจก่อให้เกิดความขัดแย้งทางผลประโยชน์กับการทําหน้าที่กํากับดูแลการปฏิบัติงานของผู้ประกอบธุรกิจสินทรัพย์ดิจิทัล (ข) ผู้รับผิดชอบสูงสุดในหน่วยงานกํากับดูแลการปฏิบัติงานต้องเป็นบุคคลที่สามารถทํางานในประเทศไทยได้เต็มเวลา รวมทั้งต้องมีคุณสมบัติและไม่มีลักษณะต้องห้ามตามข้อ 5 (ค) ดําเนินการให้บุคลากรในหน่วยงานดังกล่าวได้รับการอบรมเกี่ยวกับการกํากับดูแลการปฏิบัติตามกฎเกณฑ์อย่างสม่ําเสมอ (ง) มีการมอบหมายอํานาจหน้าที่ให้บุคลากรที่ปฏิบัติงานในหน่วยงานดังกล่าวสามารถเข้าถึงข้อมูลและบุคลากรที่จําเป็นเพื่อการปฏิบัติงานได้ข้อ ๕ ผู้ประกอบธุรกิจสินทรัพย์ดิจิทัลต้องแต่งตั้งผู้รับผิดชอบสูงสุดในหน่วยงานกํากับดูแลการปฏิบัติงานที่มีคุณสมบัติและไม่มีลักษณะต้องห้ามดังต่อไปนี้(1) เป็นบุคคลซึ่งมีประสบการณ์ที่เกี่ยวข้องหรือเป็นประโยชน์กับการปฏิบัติหน้าที่เป็นผู้รับผิดชอบสูงสุดในหน่วยงานกํากับดูแลการปฏิบัติงานไม่น้อยกว่า 2 ปี เว้นแต่จะได้รับการผ่อนผันจากสํานักงาน ก.ล.ต.(2) เป็นบุคคลที่ไม่มีลักษณะต้องห้ามตามประกาศคณะกรรมการกํากับหลักทรัพย์และตลาดหลักทรัพย์ว่าด้วยการกําหนดลักษณะต้องห้ามของกรรมการและผู้บริหารของผู้ประกอบธุรกิจสินทรัพย์ดิจิทัลข้อ ๖ ผู้ประกอบธุรกิจสินทรัพย์ดิจิทัลต้องกําหนดหน้าที่และความรับผิดชอบของหน่วยงานกํากับดูแลการปฏิบัติงานอย่างน้อยดังต่อไปนี้(1) เป็นศูนย์กลางในการให้ความรู้และคําแนะนําแก่บุคลากรของผู้ประกอบธุรกิจสินทรัพย์ดิจิทัล เพื่อให้บุคคลดังกล่าวเข้าใจและสามารถปฏิบัติงานตามกฎเกณฑ์ได้อย่างถูกต้อง รวมทั้งต้องจัดทําคู่มือการปฏิบัติงาน (compliance manual) และการจัดอบรมความรู้เกี่ยวกับกฎเกณฑ์ดังกล่าวให้แก่บุคลากรของผู้ประกอบธุรกิจสินทรัพย์ดิจิทัลด้วย(2) ติดตามกฎเกณฑ์ที่มีการแก้ไข และรายงานให้คณะกรรมการของผู้ประกอบธุรกิจสินทรัพย์ดิจิทัลทราบ(3) ระบุความเสี่ยงด้านการปฏิบัติตามกฎเกณฑ์ในการพัฒนาหรือทําธุรกรรมใหม่ของผู้ประกอบธุรกิจสินทรัพย์ดิจิทัล(4) ติดตามดูแลให้บุคลากรของผู้ประกอบธุรกิจสินทรัพย์ดิจิทัลมีการปฏิบัติงานตามกฎเกณฑ์(5) ระบุและประเมินปัจจัยที่อาจมีผลทําให้ผู้ประกอบธุรกิจสินทรัพย์ดิจิทัลไม่สามารถปฏิบัติงานตามกฎเกณฑ์ได้ ทั้งนี้ ตามความจําเป็นและเหมาะสม พร้อมทั้งเสนอแนะแนวทางการแก้ไขด้วย(6) ตรวจสอบหรือสอบทานการปฏิบัติตามกฎเกณฑ์ในการปฏิบัติงานของผู้ประกอบธุรกิจสินทรัพย์ดิจิทัล และรายงานผลการตรวจสอบหรือสอบทานต่อคณะกรรมการของผู้ประกอบธุรกิจสินทรัพย์ดิจิทัลหรือคณะกรรมการที่ได้รับมอบหมาย และผู้บริหารระดับสูงของผู้ประกอบธุรกิจสินทรัพย์ดิจิทัล เว้นแต่ในกรณีที่เป็นการรายงานผลการตรวจสอบหรือสอบทานการปฏิบัติงานทั่วไป (day to day operation) อาจรายงานต่อผู้บริหารระดับสูงของผู้ประกอบธุรกิจสินทรัพย์ดิจิทัลก่อนการรายงานต่อคณะกรรมการของผู้ประกอบธุรกิจสินทรัพย์ดิจิทัลหรือคณะกรรมการที่ได้รับมอบหมายก็ได้ ทั้งนี้ ตามแนวทางที่คณะกรรมการของผู้ประกอบธุรกิจสินทรัพย์ดิจิทัลหรือคณะกรรมการที่ได้รับมอบหมายได้กําหนดขึ้นโดยคํานึงถึงประโยชน์ในการแก้ไขข้อบกพร่องและผลกระทบจากการไม่ปฏิบัติตามกฎเกณฑ์ ตลอดจนความเสียหายที่อาจเกิดขึ้น(7) จัดทําแผนการตรวจสอบหรือสอบทานการปฏิบัติงานประจําปี (compliance plan) ซึ่งมีรายละเอียดเกี่ยวกับขอบเขตและระยะเวลาการตรวจสอบหรือสอบทานหน่วยงานของผู้ประกอบธุรกิจสินทรัพย์ดิจิทัล ทั้งนี้ แผนการตรวจสอบหรือสอบทานดังกล่าวต้องผ่านการพิจารณาจากคณะกรรมการของผู้ประกอบธุรกิจสินทรัพย์ดิจิทัล หรือคณะกรรมการที่ได้รับมอบหมาย(8) จัดทํารายงานการกํากับดูแลการปฏิบัติงานประจําปี (annual compliance report) เสนอต่อคณะกรรมการของผู้ประกอบธุรกิจสินทรัพย์ดิจิทัลหรือคณะกรรมการที่ได้รับมอบหมาย และผู้บริหารระดับสูงของผู้ประกอบธุรกิจสินทรัพย์ดิจิทัล และจัดส่งรายงานดังกล่าวให้สํานักงาน ก.ล.ต. ภายใน 2 เดือนนับแต่วันสิ้นปีปฏิทิน โดยรายงานการกํากับดูแลการปฏิบัติงานประจําปี ต้องมีรายการอย่างน้อยดังนี้ (ก) แผนการตรวจสอบหรือสอบทานการปฏิบัติงานประจําปี (ข) ผลการปฏิบัติตามแผนการตรวจสอบหรือสอบทานการปฏิบัติงานประจําปี (ค) การกระทําความผิด ฝ่าฝืน หรือไม่ปฏิบัติงานตามกฎเกณฑ์ และแนวทางการแก้ไข (ง) การปฏิบัติตามข้อเสนอแนะของสํานักงาน ก.ล.ต. หรือหน่วยงานกํากับดูแลอื่น (จ) การทบทวนนโยบายด้านกํากับดูแลการปฏิบัติงาน(9) เป็นผู้ประสานงานและรายงานให้สํานักงาน ก.ล.ต. ทราบโดยไม่ชักช้า ในกรณีที่พบการปฏิบัติที่เข้าข่ายหรืออาจเข้าข่ายฝ่าฝืนหรือไม่ปฏิบัติตามกฎเกณฑ์อย่างมีนัยสําคัญ เช่น การกระทําอันไม่เป็นธรรมเกี่ยวกับการซื้อขายสินทรัพย์ดิจิทัล เป็นต้นข้อ ๗ ในกรณีที่ปรากฏข้อเท็จจริงว่าผู้รับผิดชอบสูงสุดในหน่วยงานกํากับดูแลการปฏิบัติงานมีลักษณะไม่เป็นไปตามที่กําหนดในข้อ 4(4) (ข) หรือได้พ้นจากการปฏิบัติหน้าที่ตามที่ได้รับแต่งตั้ง ให้ผู้ประกอบธุรกิจสินทรัพย์ดิจิทัลดําเนินการดังต่อไปนี้(1) แต่งตั้งบุคลากรรายใหม่ซึ่งมีคุณสมบัติตามที่กําหนดในประกาศนี้ภายใน 3 เดือนนับแต่วันที่รู้ถึงข้อเท็จจริงดังกล่าวหรือวันที่พ้นจากตําแหน่ง แล้วแต่กรณี เว้นแต่จะได้รับผ่อนผันจากสํานักงาน ก.ล.ต.(2) แต่งตั้งบุคลากรซึ่งมีความรู้และประสบการณ์ที่เกี่ยวข้องกับการประกอบธุรกิจสินทรัพย์ดิจิทัล ที่สามารถทํางานในประเทศไทยได้เต็มเวลา รวมทั้งต้องไม่มีลักษณะต้องห้ามตามข้อ 5(2) เพื่อให้รับผิดชอบแทนชั่วคราวในระหว่างที่ยังดําเนินการตาม (1) ไม่แล้วเสร็จ โดยบุคคลดังกล่าวต้องไม่ได้ปฏิบัติงานในตําแหน่งอื่นที่อาจก่อให้เกิดความขัดแย้งทางผลประโยชน์กับการทําหน้าที่กํากับดูแลการปฏิบัติงานของผู้ประกอบธุรกิจสินทรัพย์ดิจิทัล(3) รายงานการแต่งตั้งและการสิ้นสุดการแต่งตั้งผู้รับผิดชอบสูงสุดในหน่วยงานกํากับดูแลการปฏิบัติงานตาม (1) หรือ (2) แล้วแต่กรณี ต่อสํานักงาน ก.ล.ต. ภายใน 7 วันทําการนับแต่วันที่เกิดกรณีดังกล่าวข้อ ๘ ประกาศนี้ให้ใช้บังคับตั้งแต่วันที่ 1 มกราคม พ.ศ. 2564 เป็นต้นไปอื่นๆ - ประกาศ ณ วันที่ 2 ธันวาคม พ.ศ. 2563 (นายพิชิต อัคราทิตย์)ประธานกรรมการคณะกรรมการกํากับหลักทรัพย์และตลาดหลักทรัพย์